คือยังไม่เคยมีประจำเดือนค่ะ แล้วคือมีมูกเลือด สีออกน้ำตาลๆ ออกมาจากช่องคลอดค่ะ แล้วหลังจากนั้นสักพักตอนไปเข้าห้องน้ำอีกรอบ ก็มีเหมือนเลือดจางๆค่ะ แบบจางมากกก แต่สีมันออกน้ำตาลๆแดงๆค่ะ อยากรู้ว่าเป็นอาการอะไรรึปล่าวคะ แล้วต้องทำอะไรบ้างคะ อายุ 12 ปีค่ะ กังวลมากกกค่ะ
สวัสดีค่ะ เลือดที่ไหลออกทางช่องคลอดดังกล่าวมา อาจจะเป็นการเริ่มมีประจำเดือนก็ได้ โดยเลือดประจำเดือนจะออกมาแค่ 3-7 วันแล้วหยุดไป ไม่มีไหลกระปริดกระปรอยออกมาในระหว่างรอบเดือนอีก และมาครั้งต่อไปภายใน 22-35 วัน หากเป็นลักษณะดังกล่าวมา น่าจะเป็นเลือดประจำเดือนแต่ถ้าเลือดไหลกระปริดกระปรอย ไหลมากไม่หยุด ควรไปพบสูตินรีแพทย์เพื่อตรวจหาสาเหตุอื่นเพิ่มเติมเช่นการมีเนื้องอกหรือการติดเชื้อของอวัยวะสืบพันธุ์เพศหญิงค่ะ